
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 33C/85/2025 1625201082 23. 03. 2026 JUDr. Natália Laurenčíková ECLI:SK:OSMA:2026:1625201082.3
Uznesenie Okresný súd Malacky v sporovej veci žalobcu: A. B., nar. XX.XX.XXXX, bytom XXX XX C. D. XXX, proti žalovaným: 1/ E. F., G. C., 2/ F. C., 3/ H. C., G. I., všetci zastúpení: Slovenský pozemkový fond, so sídlom Búdkova 36, 817 47 Bratislava, IČO: 17 335 345, o zrušenie a vyporiadanie podielového spoluvlastníctva, takto rozhodol: I. Súd konanie z a s t a v u j e. II. Súd žalovaným nárok na náhradu trov konania n e p r i z n á v a. odôvodnenie: 1. Žalobou doručenou tunajšiemu súdu dňa 21.05.2025 sa žalobca domáhal vo vzťahu k žalovaným zrušenia a vyporiadania podielového spoluvlastníctva k nehnuteľnosti bližšie špecifikovanej v žalobe. 2. Súd podaním zo dňa 19.02.2026 vyzval žalobcu na späťvzatie žaloby, nakoľko po predbežnom právnom posúdení považuje žalobu za zjavne nedôvodnú. 3. Podaním doručeným súdu dňa 12.03.2026 zobral žalobca žalobu späť v celom rozsahu, z dôvodu, že nemá ďalej záujem na konaní, pričom navrhol, aby súd konanie zastavil a žiadnemu z účastníkov nepriznal nárok na náhradu trov konania. 4. Podľa § 144 zákona č. 160/2015 Z. z. Civilný sporový poriadok (ďalej len „C.s.p.“) žalobca môže vziať žalobu späť. 5. Podľa § 145 ods. 1 C.s.p., ak je žaloba vzatá späť celkom, súd konanie zastaví. 6. Podľa § 146 ods. 1 C. s. p. súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Podľa § 146 ods. 2 C.s.p. súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. 8. Podaním zo dňa 17.03.2026 zástupca žalovaných vyjadril súhlas so späťvzatím žaloby. Súčasne uviedol, že si trovy konania neuplatňuje. 9. Podľa § 256 ods. 1 C.s.p., ak strana procesne zavinila zastavenie konania, súd prizná náhradu trov konania protistrane.
10. Podľa § 262 ods. 1 C.s.p., o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 11. Podľa § 262 ods. 2 C.s.p., o výške náhrady trov konania rozhodne súd prvej inštancie v lehote do 60 dní po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 12. Ustanovenia Civilného sporového poriadku o náhrade trov konania vychádzajú zo zásady procesného zavinenia, čo znamená, že trovy je povinná nahradiť tá zo strán, ktorá zavinila, že vznikli. Vzhľadom na skutočnosť, že súd zastavil konanie z dôvodu späťvzatia žaloby žalobcom v celom rozsahu, má súd za to, že zastavenie konania procesne zavinil žalobca, a preto má nárok na náhradu trov konania v plnej výške protistrana. Nakoľko však žalovaný si nárok na náhradu trov konania neuplatnil, ani mu ich vznik z obsahu spisu nevyplýva, súd mu nárok na ich náhradu nepriznal. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia prostredníctvom tunajšieho súdu na Krajský súd v Bratislave, písomne v dvoch vyhotoveniach (§ 362 ods. 1 prvá veta C.s.p.). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§ 363 C.s.p.) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 C.s.p.).

